《寿陈唯生 其四》
清代·祝书根

黄绵到处日初长，远道传呼益算觞。惠爱君能追召杜，密亲我幸附潘杨。

寿人汉曲谐宫吕，扬子吴波挹酒浆。一笑台莱新颂美，临风缄寄锦衣乡。

作者简介：字味三，名诸生。为人诙谐倜傥，有东方曼倩之风。酒肆茶寮，足迹殆遍。中年尝客李观察经楚幕中，易代后旋里，与祝丹卿吏部等，共结陶社。善推敲，人有以诗就政者，一时有诗医之称。年六十馀卒。